༄༅། །ལྷ་ཆེན་ཚངས་པ་ཆེན་པོའི་གཏོར་ཆོག་དངོས་གྲུབ་ཆར་འབེབས།
༄༅།། ལྷ་ཆེན་ཚངས་པ་ཆེན་པོའི་གཏོར་ཆོག་དངོས་གྲུབ་
ཆར་འབེབས་ཞེས་བྱ་བ་བཞུགས་སོ།།
ན་མོ་གུ་རུ་བཛྲ་པཱ་ཎི་ཡེ།
འདིར་དྲེགས་པའི་སྡེ་དཔོན་ཚངས་པ་ཆེན་པོ་ལ་མཆོད་གཏོར་འབུལ་བར་འདོད་
པས། བྲིས་འབུར་གྱི་སྐུ་ཅི་རིགས་དང་མཆོད་གཏོར་སྤྱན་གཟིགས་སོགས་མ་ཚང་བ་མེད་པར་འདུ་བྱས་ལ། ཡི་དམ་རྡོ་རྗེ་
འཇིགས་བྱེད་དང་།
རྟ་མགྲིན་སོགས་ཀྱི་བདག་བསྐྱེད་སྔོན་དུ་འགྲོ་བས་མཆོད་གཏོར་བསྐང་རྫས་རྣམས་བྱིན་གྱིས་བརླབས་ལ།
བསྐྱེད་པ་ནི། ཧཱུཾ་འཇིགས་རུང་མེ་དཔུང་འབར་བའི་ཀློང་དཀྱིལ་ན།། རྫུ་འཕྲུལ་ཤུགས་ལྡན་རྟ་མཆོག་
རག་པའི་སྟེང་།། བྱུ་རུའི་མདོག་ཅན་ཁྲོ་ཆགས་སྒེགས་(སྒེག་)པའི་སྐུ།། ཞལ་གཅིག་ཕྱག་གཉིས་དམར་
ལ་ཟླུམ་པའི་སྤྱན།། དམར་སེར་སྨ་ར་འཁྱུག་ཅིང་མཆེ་བ་གཙིགས།། ཕྱག་གཡས་བེང་ཆེན་གཡོན་པའི་
ཞགས་པ་འཛིན།། སྐུ་ལ་གསེར་ཁྲབ་དབུ་ལ་(༢ན)གསེ་(བསེ་)རྨོག་དང་།། དར་ལྗང་སྟོད་གཡོགས་
ཟ་འོག་བེར་ཆེན་གསོལ། བྱ་བོ་མཚལ་བུ་དུ་མ་རོལ་ཏུ་ཁྲིད།། འཁོར་ཚོགས་དམ་ཅན་རྒྱ་མཚོས་
ཡོངས་བསྐོར་བས།། གཏུམ་དྲག་རྔམ་པའི་ཚུལ་གྱི་(གྱིས་)བཞུགས་སུ་གསོལ།། སྤྱན་གཟིགས་
མཐུན་རྫས་གནམ་ས་བར་སྣང་གང་།། འབོད་པའི་སྒྲ་དབྱངས་རྐང་གླིང་རོལ་མོ་འཁྲོལ།། ཤ་ཆེན་
སྤོས་དཀར་བསྲེགས་ཤིང་དར་སྣ་ཡིས།། གཡབ་མོས་འབོད་དོ་རིང་བའི་(རིངས་པའི་)ཚུལ་གྱིས་
གཤེགས།། ཨེ་ཧྱ་ཧེ་དམ་ཚིག་པ་དང་གཉིས་སུ་མེད་པར་གྱུར་པར་བསམ་ལ། དེ་ནས། བཤགས་པ་བྱ་བ་ནི་
ཡིག་བརྒྱ་ལན་ཉེར་གཅིག་བརྗོད་ལ། ཧཱུཾ་མཐུ་སྟོབས་དབང་ཕྱུག་གསང་བའི་བདག་པོ་དང་།། གྲུབ་པའི་
སློབ་དཔོན་མཚོ་སྐྱེ་རྡོ་རྗེ་སོགས།། དགེ་བསྙེན་ཚངས་པ་དུང་གི་ཐོར་(༢བ)ཚུགས་ཅན།། འཁོར་
དང་བཅས་པ་བདག་ལ་དགོངས་སུ་གསོལ།། ལྷ་ཆེན་ཚངས་པ་ཡབ་ཡུམ་འཁོར་བཅས་ཀྱི།། སྐུ་
གསུང་ཐུགས་ཀྱི་དམ་ཚིག་དང་འགལ་བའི།། སྒོ་གསུམ་ནོངས་པ་ཅི་བགྱིས་བཤགས་བགྱིད་ན།།
ཚངས་པར་སྩལ་(བསྩལ་)ནས་ལས་བཞིའི་འཕྲིན་ལས་སྒྲུབས།། དེ་ནས་བསྐང་བ་བྱ་བ་ནི། ཧཱུཾ་རྨད་
བྱུང་བདེ་བ་ཆེན་པོའི་ལྷ་ལམ་ངོས།། སྣ་ཚོགས་མཆོད་སྤྲིན་ཕུང་བོ་མཐའ་ཡས་པ།། འཁོར་གསུམ་
403
N ༩

༄༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུ
ཅ་བཞུགས་སོ།།
མཚན་འཛིན་བྲལ་བའི་རྣམ་འགྱུར་འབུམ།། སྤྲོས་པས་དགྱེས་པ་ཆེན་པོ་བསྐྱེད་གྱུར་ཅིག། དགྲ་
བགེགས་སྙིང་ཁྲག་མཆོད་ཡོན་རླབས་ཕྲེང་འཁྲིགས།། དབང་བོ་སྣ་ལྔའི་མེ་ཏོག་རི་ལྟར་སྤུངས།།
བམ་ཆེན་དུད་སྤྲིན་དབྱར་གྱི་སྤྲིན་ལྟར་གཡོ།། ཞུན་ཆེན་སྒྲོན་མེའི་སྣང་བ་ཕྱོགས་བཅུར་འཕྲོ།།
ཁྲག་མཁྲིས་དྲི་ཆབ་གངྒཱའི་རྒྱུན་ལ་འགྲན།། ཤ་རུས་སྣ་ཚོགས་སྤུངས་པའི་ཞལ་ཟས་དང་།། དྲག་
པོའི་སྒྲ་སྒྲོགས་སྙན་བརྗིད་རོལ་མོ་འདིས།། ཚངས་པ་ཡབ་ཡུམ་འཁོར་བཅས་ཐུགས་དམ་
བསྐང་།། རྫུ་འཕྲུལ་ཤུགས་ལྡན་རྟ་མཆོག་གློག་ལྟར་འགྱུ།། སྤྲུལ་བའི་དམག་དཔུང་འགྱེད་པའི་
བེང་ཆེན་དང་།། དགྲ་བགེགས་འཆིང་བྱེད་དུས་ཀྱི་ཞགས་པ་འདིས།། ཚངས་པ་ཡབ་ཡུམ་འཁོར་
བཅས་ཐུགས་དམ་བསྐང་།། སྟག་དང་སྤྲེའུ་བྱ་བོ་ལྕེ་(ཅེ་)སྤྱང་དང་།། ཟ་འོག་ཕྱོགས་ལས་རྣམ་
རྒྱལ་མཚན་མ་སྒྲེངས(བསྒྲེངས)།། སྒྲུབ་གཏོར་མཆོད་གཏོར་རྒྱན་གྱིས་མཛེས་པའི་མདོས།། སྡེ་
བརྒྱད་འདུ་བའི་ཕྱི་ནང་གསང་བའི་རྟེན།། བླ་རྡོ་སྲོག་འཁོར་མ་ཚང་མེད་པ་འདིས།། ཚངས་པ་
ཡབ་(༣ན)ཡུམ་འཁོར་བཅས་ཐུགས་དམ་བསྐང་།། གླིང་བཞི་ལྷུན་པོ་གསེར་གྱི་རི་བདུན་དང་།། ཉི་ཟླ་
རྒྱུ་སྐར་རྒྱལ་སྲིད་རིན་ཆེན་བདུན།། བཀྲ་ཤིས་རྫས་རྟགས་གཏེར་བུམ་འདོད་འཇོའི་བ།། དཔག་
བསམ་ཤིང་དང་སྐྱེད་ཚལ་ཁྲུས་རྫིང་སོགས།། ལྷ་མིའི་དཔལ་འབྱོར་མ་ཚང་མེད་པ་འདིས།།
ཚངས་པ་ཡབ་ཡུམ་འཁོར་བཅས་ཐུགས་དམ་བསྐང་(བསྐངས)།། ཐུགས་དམ་གཉན་པོ་དབྱིངས་
སུ་བསྐངས་གྱུར་ནས།། བསམ་དོན་ཡིད་བཞིན་འགྲུབ་པའི་འཕྲིན་ལས་མཛོད།
འཕྲིན་ལས་བཅོལ་བ་ནི། ཧཱུཾ་སྡེ་བརྒྱད་དམག་དཔོན་ཚངས་པ་འཁོར་དང་བཅས།། གདུག་ཅན་
གཤེད་དུ་རྦད་ཅིང་ཁྲོས་པའི་ཚེ།། ཁྲོ་གཏུམ་གནམ་ས་བར་སྣང་སྤྲུལ་བས་འགེངས།། དྲག་པོའི་
ང་རོས་སྟོང་གསུམ་གཡོ་ཞིང་འདར།། དགྲ་བོའི་སྲོག་འཕྲོག་མཚོན་ཆ་སྣ་ཚོགས་འཕྱར།། མི་
བཟད་ཆོ་འཕྲུལ་མ་ངེས་ཅིར་ཡང་སྟོན།། ལས་བཞིའི་འཕྲིན་ལས་མྱུར་མགྱོགས་མཐུ་རྩལ་ཅན།།
གསོལ་ལོ་མཆོད་དོ་བཅོལ་བའི་འཕྲིན་ལས་མཛོད།། བསྟན་དང་བསྟན་འཛིན་སེམས་ཅན་སྤྱི་
ཡི་དགྲ།། རྣལ་འབྱོར་ཉེས་མེད་ཀླག་(གླགས་)བལྟའི་བདུད་རིགས་དང་།། བསམ་སྦྱོར་ལོག་པའི་
གདུག་ཅན་ཇི་སྙེད་པ།། གང་འཚམས་ཆད་པས་ཆོད་ལ་རྡུལ་དུ་རློགས།། མདོར་ན་ཚངས་པ་
ཆེན་པོ་འཁོར་བཅས་ལ།། རྟག་ཏུ་མངའ་གསོལ་མཆོད་གཏོར་ལྷུར་ལེན་ན།། སྒྲིབ་བྲལ་ཡེ་ཤེས་
404.
4

༄༅། །ལྷ་ཆེན་ཚངས་པ་ཆེན་པོའི་གཏོར་ཆོག་དངོས་གྲུབ་ཆར་འབེབས།
སྤྱན་གྱིས་ཉིན་མཚན་ཀུན།། མ་གཡེལ་གཟིགས་ལ་གང་བཅོལ་འཕྲིན་ལས་མཛོད།། ཅེས་བརྗོད།
གཏོར་མ་ནང་མཆོད་ལྟར་བྱིན་གྱིས་རླབས་(བརླབས་)ཏེ། (༣བ) ལྕགས་ཀྱུ་ལྔ་དང་སྒྲོན་མ་ལྔ་སྦྱར་བའི།། ཟག་
མེད་བདུད་རྩིས་བཏུང་བ་མཚོ་ལྟར་འཁྱིལ།། དགྲ་བགྲེགས་(བགེགས་)སྙིང་ཁྲག་དམར་སེར་ལྦུ་
ཕྲེང་ཅན།། ཤ་ཁྲག་རུས་པའི་གཏོར་མ་འབུལ་གྱི་བཞེས།། ཨོཾ་མ་ཧཱ་ར་ཛ་ཨི་དཾ་བ་ལིཾ་ཏ་ཁ་ཁ་ཁཱ་
ཧི་ཁཱ་ཧིས། གཙོ་བོ། ཨ་ཀ་རོས་འཁོར་རྣམས་ལ་འབུལ། གོང་གི་སྔགས་མཐར་ཨཉྙཾ་སོགས་སྦྱར་བས་ཆུ་གཉིས་ཉེར་སྤྱོད་
རོལ་མོ་དང་བཅས་པས་མཆོད། འབྲུ་གསུམ་སྦྱར་བས་ནང་མཆོད་འབུལ། གྲུབ་ན་གཞི་བདག་གཏོར་མ་བསྔོ། དེ་ནས་བསྟོད་
པ་བྱ་བ་ནི། ཧཱུཾ་བདེ་ལྡན་ཞིང་གི་མགོན་པོ་འོད་དཔག་མེད།། དྲག་པོའི་གར་མཛད་སྤྲུལ་བ་ཕྱོགས་
བཅུར་འགྱེད།། སྐྱེ་དགུ་ཡོངས་ལ་བླང་དོར་གནས་སྟོན་པའི།། ཐོགས་མེད་མངོན་ཤེས་
བདག་ཁྱོད་ལ་བསྟོད།། སྟོང་གསུམ་འཇིག་རྟེན་རབ་འབྱམས་མ་ལུས་པར།། མོས་པ་ཇི་བཞིན་
སྟོན་པའི་རྫུ་འཕྲུལ་ཅན།། ཡབ་ཡུམ་བཀའ་ཉན་སྤྲུལ་བ་ཡང་སྤྲུལ་སོགས།། འཁོར་ཚོགས་ཡུལ་
ལྷ་གཞི་བདག་བཅས་ལ་བསྟོད།། པདྨ་ཀ་རས་བཀའ་བརྒྱད་དཀྱིལ་འཁོར་དུ།། དབང་བསྐུར་
བྱིན་རླབས་བསྟན་འཛིན་མཐའ་དག་དང་།། ཁྱད་པར་གསང་ཆེན་བླ་མེད་སེམས་བཞེས་པའི།།
རྣམ་འབྱོར་ཀུན་གྱི་དགྲ་ལྷར་མངའ་གསོལ་ལོ།། དྲན་པ་ཙམ་གྱི་(གྱིས་)མཆོག་ཐུན་མ་ལུས་པའི།།
འདོད་དགུའི་ཆར་འབེབས་དབང་གི་རྒྱལ་བོ་དང་།། ལྷ་ཀླུ་མི་ཡི་ཟས་ནོར་ཀུན་སྩོལ་བའི།། ནོར་
བདག་ཀུན་གྱི་ངོ་བོར་མངའ་གསོལ་ལོ། ཁྱོད་ནི་ཁམས་གསུམ་ཡོངས་ཀྱི་བདག་པོ་སྟེ།། ལྷ་སྲིན་
སྡེ་བརྒྱད་ཐམས་ཅད་ཟིལ་གྱིས་གནོན།། དགྲ་བགེགས་(༤ན)གཤེད་མའི་སྲོག་དབུགས་འབྱིན་
མཛད་པའི།། དགྲ་ལྷ་ཡོངས་ཀྱི་གཙོ་བོར་མངའ་གསོལ་ལོ།། ཁྱད་པར་ཆོས་ཀྱི་རྒྱལ་བོ་ཙོང་ཁ་
བའི།། བསྟན་པ་ཚུལ་བཞིན་འཛིན་པའི་སྐྱེས་བུ་ལ།། འཕྲིན་ལས་རྣམ་བཞིའི་གཡེལ་མེད་སྐྱོངས་
(སྐྱོང་)མཛད་པའི།། ཆོས་སྐྱོང་ཀུན་གྱི་ངོ་བོར་མངའ་གསོལ་ལོ།། རྣལ་འབྱོར་བདག་ཅག་དཔོན་
སློབ་འཁོར་བཅས་ཀྱིས།། བསྟན་སྲུང་ཁྱོད་ལ་སྙིང་ནས་གསོལ་འདེབས་ན།། ཕྱི་ནང་བར་ཆད་
མ་ལུས་ཀུན་ཞི་ནས།། བཤད་སྒྲུབ་ཡར་ངོའི་ཟླ་ལྟར་འཕེལ་བར་མཛོད།། ཤིང་རྟ་ཆེན་པོ་གཉིས་
ཀྱི་བཞེད་པའི་གཞུང་།། གསུང་རབ་ཀུན་གྱི་གནད་བསྡུས་བཀའ་པོད་ལྔའི།། དགོངས་དོན་རིག་
པས་ཞིབ་མོར་འབྱེད་ནུས་པའི།། རྣམ་དཔྱོད་སྤོབས་པ་རྒྱས་པའི་འཕྲིན་ལས་མཛོད།། ཅེས་བསྟོད་
gt 4}}y

།རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།
ཅིང་། མཇུག་མཆོག་(ཆོག་)སྤྱི་ལྟར་བྱས་ཏེ། བཀྲ་ཤིས་ཀྱིས་མཐའ་རྒྱན་པར་བྱའོ། །
ཞེས་དྲེགས་པའི་སྡེ་དཔོན་ལྷ་ཆེན་ཚངས་པ་ཆེན་པོའི་བསྐང་གསོལ་དངོས་གྲུབ་ཆར་འབེབས་ཞེས་བྱ་བ་འདི། དད་
བརྩོན་རྣམ་དཔྱོད་ཕུལ་དུ་བྱུང་བ་ཆོས་རྗེ་ཚོགས་གཉིས་རྒྱ་མཚོ་དང༌། ཆོས་རྗེ་དཀོན་མཆོག་བསྟན་དར་གཉིས་ཀྱིས་བསྐུལ་
ངོར། རྒྱལ་མཁན་པོ་གྲགས་པ་རྒྱལ་མཚན་གྱིས་སྦྱར་པའོ། །
$4}6་་་
་¥